
Morborum  omnium  quibus  corpus  humanum  ob¬ 
noxium  est,  pauci  attentionem  medici,  quam  Hae¬ 
morrhagia  Uterina,  jure  meliore  sibi  vindicant. 
Per  se  adeo  metuenda  visu  est,  ejus  effectus  sunt 

~  '  '  ‘j'  1 

adeo  nocivi,  ut  curam  summam  postulet.  Ad  re¬ 
media,  quam  maxime  prompta  et  efficacia  confu¬ 
gere  oportet,  patientia  maxima  adhibenda  est ;  et 
quandocunque  aliquis  exemplum  hujusmodi  sibi 
tractandum  suscipit,  cogitationes  omnes  de  suo 

labore,  et  de  fatigatione,  necnon  de  lucro  statim 
negligere  debet,  et  quaecunque  fuerit  conditio  vitae 
ordoque  in  societate  aegrotantis,  ad  eam  constanter 
respicere.  De  sua  fama,  et  bona  suae  mentis  con¬ 
scientia,  de  vita  aegrotae  et  de  vita  infantuli  agitur. 

Mihi  in  animo  est  breviter  rationem  medendi  re¬ 
censere,  quam  in  nosocomio  puerperarum  Ebla- 
nensi  per  sex  menses  usurpatam  vidi,  dum  institu¬ 
tionis  illius  magnaj  et  liberalis  alumnus  residens 
eram.  Causae,  partesque  aliae  ad  thesin  perficien¬ 
dam  necessariae,  maxima  ex  parte,  e  praelectionibus 
Doctoris  Pentland  illius  nosocomii  medici,  ob¬ 
stetricis,  et  praelectoris,  deducuntur. 

Haemorrhagia,  igitur.  Uterina,  profluvium  est 
sanguinis  velox  et  periculosum  ex  utero  gravidae 
aut  puerperae,  quovis  gravitudinis  tempore,  vel  sta¬ 
tim  post  foetum  vel  placentam  expulsam  aut  ex¬ 
tractam  accedens.  Hoc,  ob  magnitudinem  et  im¬ 
petum,  sermone  vernaculo  haud  inepte  “  a  flood- 
“  ing”  vocatum  est  ;  et  quoniam  frequentius  acci- 

dit,  non  potest  esse  quin  cujusque  medici  maxime 
intersit. 

4 

Ut,  unde  profluvium  fiat,  et  qua  ratione  optime 
prohibeatur  aut  sistatur,  intelligamus  mutationes 
quae  in  utero  post  conceptionem  fiunt,  modumque 
quo  placenta  membranseque  constituuntur,  recensere 
oportebit.  Jam  vulgo  inter  physiologos  convenit, 
necessarium  esse,  ut  semen  masculinum,  per  tubos 
Fallopianos,  quorum  fines  fimbriati  ovaria  amplec¬ 
tuntur,  pervectum  ovis  applicetur,  antequam  con¬ 
ceptio  fiat.  Brevi  ovum  unum,  vel  fortasse  duo, 
impregnata  separantur.  Nondum  ab  anatomicis 
compertum  est  accurate,  'quo  demum  tempore 
ovum  uterum  ineat ;  sed  plerumque  hoc  non  nisi 
post  diem  vigesimum  aut  trigesimum  accidit.  Dum 
ovum  tubo  inest,  magna  in  utero  mutatio  fit :  is 
officium  suum  quasi  praenoscere  videtur,  ac  sese 
ad  fcetum  tenellum  nutriendum,  alendum  et  au¬ 
gendum  praeparat.  Arteriae,  quae  per  uteri  sub¬ 
stantiam  distribuuntur,  mole  augescunt,  venaeque 
adeo  crescunt,  ut  sinus  appellari  mereantur  :  per 
ejus  corporis  fundique  superficiem  internam  for- 


4 


DE  HAEMORRHAGIA  UTERINA. 


matur  decidua  vera  ;  quae  ostia  tuborum  obstruit, 
et  ad  cervicem  tensa  saccum  clausum  efficit ;  qui, 
uti  Burns  ex  cadaverum  sectionibus  a  se  institu¬ 
tis  depingit,  e  stratis  duobus  constat,  quorum  quod 
utero  proximum  est,  vasculis  admodum  refercitur, 
alterum  ex  gelatina  firma  et  tenaci  constat.  Quum 
primum  ovum  descendit,  membranis  duabus,  am¬ 
nio  scilicet  interius,  chorio  exterius  obtegitur; 
praeterea  ubique  vasis  obducitur,  unde  ab  aspectu 
chorion  spongiosum  dictum  est.  Quum  ovum  per 
tubum  progressum  est,  quo  minus  in  uterum  de¬ 
cidat,  a  decidua  prohibetur ;  sed  haic,  ovo  crescente, 
crescit  quoque,  et  cum  illo  in  cavum  uteri  eminens 
decidua  reflexa  vocatur ;  dum  vasa  chorii  sese 
quasi  in  vasa  deciduae  impingunt,  adeo  ut  illa  par¬ 
tem  placentae  foetalem,  et  haec  maternam  consti¬ 
tuunt.  Vasa  ea,  progrediente  gravitudine,  paula- 
tim  augentur ;  venae  valvulis  carent,  et  liberum 
inter  se  per  anastomosin  habent,  ideoque  si  deci¬ 
dua  aut  placenta  vel  minimum  separata  fuerit, 
nisi  quando  separatio  post  partum  fit,  utero  sese 
contrahente,  haemorrhagia  necessario  inducetur. 

CAUSiE  PR^DISPONENTES. 


Nulla  aetas,  nec  corporis  habitus,  nec  valetu¬ 
dinis  conditio  periculo,  quod  infert  talis  Haemorrha¬ 
gia,  omnino  immunis  esse  videtur.  Illae  quae  jam 
hoc  malo  laborarunt,  eidem  redituro  in  pueiq)eriis 
futuris  obnoxiae  esse  dicuntur ;  sed  quam  vere 
nescio. 


CAUSiE  EXCITANTES. 

Caus.e  quae  Haemorrhagiam  Uterinam  cient  ad¬ 
modum  numerosae  sunt,  quarum  aliquot  hic  pro- 
ferre  conabor.-  Quodcunque  placentam  ab  utero 
(nisi  hujus  contractionem  naturalem  partu  edito 
excipias)  separare  potest,  pro  causa  hujus  mali  ha¬ 
beri  queat.  Hujusmodi  sunt  vis  externa,  nisus 
magni  in  ponderibus  tollendis,  in  quibus  contrac¬ 
tiones  validae  septi  transversi  et  musculorum  ab¬ 
dominis  postulantur,  unde  pressura  tanta  utero  af¬ 
fertur,  ut  plus  minusve  partem  placentae  deciduaeve 
sejungat.  Actio  insolita  vasorum  partium  istarum, 

earum  tunicas  lacerare,  et  ita  liagmorrhagiam  indu¬ 
cere  potest.  Conditio  plenior  in  junioribus  robus¬ 
tis  et  impigris,  deciduam  separet,  ac  pauxillum 
sanguinis  effluat ;  vel  placenta  sejungitur,  et  pro¬ 
fluvium  magis  metuendum  sequitur  ;  et  hoc  iis 
temporibus  praecipue  accidere  dicitur,  quum  men¬ 
strua  incessissent,  nisi  foemina  gravida  facta  fuisset. 
Hae  sunt  plerumque  Haemorrhagiae  Uterinae  causae, 
quando  placenta  ad  fundum  vel  corpus  uteri  si¬ 
tum  habet ;  haec  igitur  Haemorrhagia  Accidentalis  * 
nominata  fuit.  Sed  quotiescunque  super  os  uteri 
locatur  placenta,  profluvium  sanguinis  semper  par¬ 
tum  antecedit,  ideoque  Haemorrhagia  Inevitabilis 
dictum  est  t  :  hoc  in  exemplo  gestatio  raro  ad  tem¬ 
pus  justum  progreditur  :  mensibus  enim  in  ultimis 
gravitudinis,  mutationes  ad  cervicem  et  os  uteri 
fiunt,  quales  vasa  quae  iis  placentam  annectant, 
rumpere  possint,  ita  ut  gestatio  abrumpatur  ;  ute¬ 
rus  sese  contrahere,  osque  ejus  sese  pandere  inci- 


*  Rigby  on  Uterine  Hsemorrhage. 
t  Idem. 

piat ;  plura  vasa  idcirco  rumpantur,  atque  nisi  au¬ 
xilium  tempestive  afferatur,  et  mater  et  infans  cito 
interibunt.  Siquando  Haemorrhagia  Uterina  post 
puerperium  accedit,  defectu  contractionis  uteri,  ab¬ 
normi  ejusdem  contractione,  aut  mutatione  structu¬ 
rae  placentae,  morbosam  ejus  ad  uterum  adhaesio¬ 
nem  inducentis  efficitur.  Defectus  uteri  contrac¬ 
tionis  causa  est  hujus  vitii  creberrima,  et  saepe  trac¬ 
tationi  puerperae  in  primis  stadiis  partus  imperitae 
debetur.  Si  puerperium,  debilitate  aegrae  aut  febri¬ 
li  valetudinis  vitio,  diutinum  factum  est,  inertia 
uteri  post  partum  facile  sequitur.  Torpor  uteri 
saepe,  truncum  foetus  e  pelvi  evellendo  vehementer, 
quamprimum  exiit  caput,  vel  nimis  rapide  in  ope¬ 
ratione  vertendi,  extrahendo,  vel  usu  instrumento¬ 
rum,  arcessitur.  Quum  uterus  se  partim  et  abnor- 
miter  contrahit,  ob  nisus  rudes  ad  placentam  evel¬ 
lendam,  funiculo  umbilicali  statim  post  partum 
tracto,  pars  placentae  separatur,  et  Haemorrhagia  se¬ 
quitur.  Saepissime  pars  aliquae  placentae  in  mate¬ 
riam  cartilaginosam  vel  osseam  convertitur,  ac 
utero  adeo  arcte  adhaeret,  ut  hujus  actio  naturalis 


8 


DE  HAEMORRHAGIA  UTERINA. 


illam  'sejungere  et  ejicere  nequeat ;  sed  parte  pla¬ 
centae  separata,  et  uteri  contractione  ea  praesente 
prohibita,  HaemoiThagia  arcessitur. 


DIAGNOSIS.  i  ^ 

H^mokrhagije  Accidentales  et  Inevitabiles  in¬ 
ter  se  optime  dignoscuntur  examinatione  per  vagi¬ 
nam.  Si  enim  placenta  tactui  sensum  quasi  aspe¬ 
rum,  spongiosum  et  carnosum  praebet,  facile  a  coa- 
gulo  sanguinis  dignoscetur,  ab  iis  qui  situm  natu¬ 
ralem  membranarum  aquis  tensarum  sentire  as¬ 
sueti  sunt :  necnon,  si  placenta  se  offerat,  proflu¬ 
vium  sanguinis  usque  dum  uterus  se  contrahit,' ob 
ejus  oris  dilatationem,  vasorumque  rupturam,  au¬ 
gescet  ;  si  vero  Haemorrhagia  Accidentalis  fuerit,  et 
placenta  situm  naturalem  teneat,  profluvium,  dum 
dolor  instat,  sese  sistet,  et,  utero  se  relaxante,  in¬ 
ter  paroxysmos  contractionis  ;  quia,  quum  uterus 
se  contrahit,  placenta  sacco  aquarum  vel  foetu  arcte 

I 

compressa  partem  separatam  superficiei  vasorum 

admovet,  et  hoc,  cum  mole  vasorum  per  contrac¬ 
tionem  minuta,  fluxum  compescit.  Num  hse- 
morrhagia  morbis  uteri  sit  referenda,  necne,  an¬ 
quirere  ssepe  necesse  est.  Hoc  in  exemplo  solita 
gravitudinis  indicia  desunt ;  sed  adest  aegritudo 
generalis  ;  catamenia  vel  repressa  sunt,  vel  per  an¬ 
nos  aliquot  abnormiter  effluxere  ;  et  exploratione 
per  vaginam  instituta,  ulcera  aut  tubera  morbosa, 
aut  fabrica  uteri  prava,  causa  scilicet  profluvii  prae¬ 
ter  naturam,  detegetur. 

V 

PROGNOSIS. 

In  periculo  Haemorrhagiae  Uterinae  aestimando, 
aut  in  remediis  idoneis  seligendis,  ratio  eflectuum 

I 

in  constitutione  generali,  potius  quam  copiae  san¬ 
guinis  effusi,  haberi  debet.  In  quibusdam,  jactura 
unciarum  paucarum  signa  inducet,  qualia  magnum 
periculum  ostendent ;  dum  aliae  libras  aliquot  amit¬ 
tent,  neque  multum  laborare  videbuntur.  In  qui¬ 
busdam,  pauxillum  sanguinis  amissum  gestationem 
abrumpet,  et  nisus  uteri  ad  expellendum  inducet ; 

dum  in  aliis  gestatio  perstabit  haud  abrupta,  etiam¬ 
si  profluvium  leve  perpetuo  manet,  vel  per  menses 
ultimos  gravitudinis  nisu  cpiovis  leni  recurrit. 
Ratio  item,  qua  fit  profluvium,  variat  effectus  ejus 
in  constitutione  generali ;  et  in  processu  gestatio¬ 
nis,  quum  magna  sanguinis  copia  subito  amittitur, 
vires  vitae  vel  simul  pereunt,  vel  si  convalescat 
aegra,  haemorrhagiae  reditus  plerumque  comitatur, 
quae  uteri  functiones  deturbat,  et  eum  ad  contrac¬ 
tionem  ciet.  Quum  in  ultimis  gravitudinis  men¬ 
sibus,  profluvium  paulatim  accedit,  constitutio  me¬ 
lius  sustinere  valet,  et  gestatio  vulgo  progreditur, 
et,  tempore  justo,  nisi  foemina  nimis  fuerit  debili¬ 
tata,  atque  si  exploratione  per  vaginam  facta,  os 
uteri  molle  et  ad  dilatationem  facile,  et  non  pla¬ 
centam,  sed  membranas  aqua^  plenas  reperimus, 
vitam  a?gra?  incolumem  praestare  possumus,  et  prog¬ 
nosis,  etsi  caute,  tamen  feliciter  dicenda  erit.  Sed 
quando  valetudo  generalis  multum  effracta  fuit ; 
quando  profluvium  subito  et  copiose  incessit ;  vul¬ 
tus  pallidus  est  et  lividus,  et  multum  anxietatis  re¬ 
cludit  ;  labra  pallent,'  et  nausea  vomitusque  moles- 
tus  instant ;  pulsus  vacillat ;  ipsa  de  vertigine,  aut 

oculorum  caligine,  tinnitu  aurium,  siti,  et  dolori¬ 
bus  artuum ‘Conqueritur  ;  porro  aera  recentem  fla¬ 
gitat  :  Si  profluvium  perstat,  pulsus  debilior,,  et 
abnormis  denique  exilis  evadit :  Delirium,  cum 
jactatione  magna,  pulsus  vel  non  omnino,  vel  tan¬ 
tum  per  intervalla  percipiendus  j  tremores  spasmo¬ 
dici  ;  vultus  distortio ;  inspirationes  profunde  post 
longa  intervalla  repetitae,  et  demum  syncope,  mor¬ 
tem  antecedunt. 

.  1.  : 

RATIO  MEDENDI. 


Quoniam  plerumque  multum  distat  inter  exitus 
Haemorrhagiae  Uterinae,  et  rationes  curandi,  pro 
tempore  quo  accidit  diverso,  eam  contemplari  opor¬ 
tet. 

Imo,  Uti  in  prioribus  gravitudinis  mensibus, 
ante  finem  scilicet  sexti,  accidit,  quae  saepissime 
in  abortum  desinit ;  Uti  in  ultimis  gravitu¬ 
dinis  mensibus,  et  inter  tempus  parturiendi,  tem¬ 
pore  pariendi  justo,  donec  partus  editur  j  et  3^20, 

Uti  ante  et  post  placentee  expulsionem  aut  extrac¬ 
tionem  accidit.  In  prioribus  gravitudinis  mensi¬ 
bus,  quum  profluvium  non  admodum  copiosum  est, 
evanescet  plerumque,  si  aegra  situ  decubitus  conti-, 
neatur,  et  aeris  circa  temperies  frigidula  servetur  j 
item  sanguinis  detractione,  si  habitus  plenioris  sit ; 
irritationem  per  opiata  sedando,  alvum  regularem 

I 

tenendo ;  regimine  antiphlogistico  sedulo  adhibi¬ 
to  ;  et  aquam  frigidam  pubi  et  vulvae  saepe  appo¬ 
nendo  ;  misturam  acidi  sulphurici  aromatici,  tinc¬ 
turae  opii  et  aquae  ad  profluvium  compescendum, 
et  robur  generale  restituendum,  multum  prodesse 
saepe  vidi.  Si  vero,  etiamsi  haec  adhibuerimus 
remedia,  haemorrhagia  perstat,  quovis  fluidum  as¬ 
tringens  frigidum  in  vaginam  injicere,  vel  enema 
frigidum  libram  unam  aquae  et  semilibram  vini 
rubri  continens,  immittere,  haud  parum  prosit. 
Aliquando  haec  omnia  remedia  spem  fallunt,  et 
profluvium  adhuc  perstat,  imo  ingravescit,  osten¬ 
dens,  partem  magnam  ovi,  vel  fortasse  totum,  ab 
utero  sejunctum  esse,  et  abortum  inevitabilem  se¬ 
cuturum. 

■s- 

In  exemplis  quibiisdam,  etiamsi  evanescat  pro- 

fluvium,  per  intervalla  incerta  redit,  et  copia  haud 
parva,  donec  mense  quarto  vel  quinto,  vel  etiam  se¬ 
rius,  ovum  quod  per  menses  duos' tresve  crevit, 
ejicitur.  Talibus  in  exemplis,  decubitus,  fluidum 
aliquod  astringens  frigidum  in  vaginam  injectum, 
aqua  frigida  dorso  pubique  admota,  portiones 
parvas  acidi  sulphurici  bis  terve  in  die  datae,’  ple¬ 
rumque  profluvium  compescere  poterunt,  donec 
ovum  utero  elapsum  fuerit.  Vires  item  copia  mo- 
'  dica  cibi  levis  et  nutrientis,  cum  pauxillo  vini  sus¬ 
tineantur.  Neque  necesse  est  manu  naturam  ad¬ 
juvare  in  primis  mensibus,  neque  revera  fieri  po¬ 
test  ;  quia  hoc  tempore,  cum  partes  admodum 
strictas  sunt,  injuria  magna  ita  inferatur.  Curatio 
Hasmorrhagias  Uterinae,  quae  in  ultimis  gravitudi¬ 
nis  mensibus,  quovis  scilicet  tempore  post  finem 
sexti;  accidit,  ej usque  quae  justo  pariendi  tempore 
invadit,  jam  tractanda  manet. 

In  hoc  morbo,  hoc  tempore,  summi  interest  ut 
bene  intelligamus  num  sit  Haemorrhagia  Acciden¬ 
talis  an  Inevitabilis,  ut  jam  annotavi.  Si  asgra  non¬ 
dum  ad  plenum  pariendi  tempus  pervenerit,  si  jac- 

tura  sanguinis  non  ullos  in  compagine  universa  ef¬ 
fectus  evidenter  nocivos  ediderit,  si  os  uteri  ri¬ 
gidum  sit  ac  dilatari  nolit,  si  haud  multum  doloris 
ex  uteri  ^contractione  instet,  mitigando  signa  ur¬ 
gentia,  ut  ad  tempus  parturiendi  plena  sustineatur 
mulier,  laborandum  est.  Situ  decumbendi  sedulo 
contineri,  ac  stragulis  quam  paucissimis  obtegi  de¬ 
bet  j  aer  in  cubiculo  libere  permeare  sinendus  est, 
et  frigida  lotio,  veluti  murias  ammoniae  in.  aceto  et 
aqua  solutus,  pubi  et  femoribus  per  pannos  laneos 
eo  madefactos,  et  quotiescunque  calefiunt  renova¬ 
tos,  apponi  debet.  Si  vero  tantum  abest  ut  Hae¬ 
morrhagia  compescatur,  ut  etiam  copiosior  evadat, 
contractionem  uteri  excitari  oportet,  quippe  quae 
sola  effectum  habeat  permanentem  ;  et  hoc  sem- 
per  liquorem  amnii  evacuando  efficere  poterimus. 
Quum  profluvium  ingens  est,  vagina  admodum  re¬ 
laxatur,  et  os  uteri  se  adeo  aperit,  ut  has  partes  ac¬ 
tioni  uteri,  etiamsi  quam  solito  pariendi  tempore 
longe  debiliori,  facile  cedant.  Liquor  amnii  emitti 
potest,  digito  indice  intra  os  uteri  immisso,  et  per 
eum  membranis  ruptis.  Aliquando  adeo  tenaces 
sunt  membranae,  ut  digito  perforari  nequeant: 

catheter  foeminis  accommodatus,  taii  iu  exemplo, 
super  digitum  immitti,  et  caute  per  membranas  ob¬ 
trudi,  et  ita  liquor  amnii  effundi,  queat. 

Quum  eorum,  quae  continet  uterus,  pars  sic  a- 
ihovetur,  hic  ad  contrahendum  cietur  ;  latera  vaso¬ 
rum  ruptorum  ad  contactum  inter  se  pervehuntur, 
et  pars  separata  placentae  eorum  ostia  aperta  com¬ 
primens,  fluxum  efficaciter  sistit.  Ulteriore  uteri 
contractione  foetus  caput  facile  per  os  uteri  trudi¬ 
tur  ;  vagina  relaxata  facilem  fcetui  exitum  praebet : 
sic  aegra  tuto  liberatur,  et  omne  periculum  ab  hae¬ 
morrhagia  metuendum  desinit,  ex  quo  tempore  li¬ 
quor  amnii  emittitur.  Hoc  remedium. cum  sum¬ 
ma  spe  exitus  felicis  usurpari  queat,  quum  mulier 
antea  peperit  liberos,  et  os  uteri  ac  vagina  relaxa¬ 
ta  sunt,  et  ea  facile  exire  foetum  situra  esse  arbi¬ 
tramur.  In  hac  ratione  usurpanda,  interest  ut  in¬ 
fantem  situm  naturalem  occupare  bene  intelliga- 

A. 

mus.  Si  vero  profluvium  tantum  fuit,  ut  quando 
arcessimur,  mulier  debilis  et  ad  deliquium  procli¬ 
vis  sit ;  si  porro,  ex  indiciis  morbi  generalibus,  ae¬ 
gram  ulteriorem  sanguinis  jacturam  passuram  esse, 
non  nisi  cum  summo  vitae  discrimine  arbitramur ; 

rupturae  membranarum  tum  confidere  nefas  esset, 
sed  statim  ad  foetum  eliminandum  pergere  oportet ; 
et  si,  primo  effluxu  sanguinis  sese  prodente,  mem¬ 
branae  ruptae  sunt,  et  haemorrhagia  adhuc  perstat, 
adeo  ut  periculum  minitetur,  foetus  facile  arte  evelli 
potest ;  quia,  si  uterus  ita  se  contrahit,  ut  operatio 
difficilis  fiat,  hac  contractione  haemorrhagia  com¬ 
pescetur,  et  partus  accelerabitur.  Si  autem  pro¬ 
fluvium  perstat,  uterus  non  contrahitur,  et  versio 
multo  facilius  perficietur,  quam  ubi,  postquam  a- 
quae  evacuatae  sunt,  brachium  foetus  se  obstetrici 
offert. 

Quae  hactenus  de  Haemorrhagia  Uterina  in  ul¬ 
timis  gravitatis  mensibus  dicta  sunt,  ad  eam  spe¬ 
ciem  praecipue  pertinent,  quae  a  separatione  acci¬ 
dentali  placentae  oritur,  quando  ista  locum  natura¬ 
lem  obtinet ;  adhuc  restat,  ut  de  ea  tractemus,  uti 
occurrit,  ubi  placenta  super  os  uteri  impingitur. 
Juvat  scire  hanc  speciem  uti  periculosissimam,  ita 
rarissimam  omnium  esse.  Quo  hujus  situs  pla¬ 
centae  praeter  naturam  rationem  reddamus,  putan¬ 
dum  est,  aliquod  fuisse  deciduae  verae  vitium,  quo 
tempore  ovum  ad  finem  tubi  Fallopiani  pervenit ; 

itemqiie  hanc  membranam  ab  eodem  uteri  latere, 
ab  ostio  tubi  ad  os  uteri  usque  separatam  esse,  adeo 
Ut  ovum  nequaquam  interpellatum  in  cavum  uteri 
sit  elapsum,  et  suo  pondere  ad  os  uteri  descende¬ 
rit,  et  ibi,  si  eadem  ratione  fixerit,  ac  se  ad  fundum 
fixisset,  si  decidua  perfecta,  et  processus  naturalis 
foret.  •  ” 

■  t . 

In  exemplo  hujusmodi  certa  regula  est,  ab  aucto¬ 
ribus  fere  cunctis  lata',  unicam,  scilicet,  esse  tan¬ 
tummodo  medendi  rationem,  quae  cum  beneficio 
usurpari  queat,  mulierem  nimirum  arte  liberare. 
Remedia  Haemorrhagiae  Uterinae  e  casibus  orienti 
accommodantur,  huic  generi  nil  proficiunt ;  et  sic- 
ubi  tentantur,  iis  non  eo  usque  confidere  licet,  ut 
remedium  certius  nimis  moremur.  Saepe  difficilli¬ 
mum  est  comperire,  quo  tempore  maxime  operatio¬ 
nem  instituere  convenit ;  hoc  vero  semper  a  judi¬ 
cio  obstetricis  pendebit.  Ad  copiam  sanguinis 
amissi,  et  effectus  in  compagine  universa,  sedulo 
respicere  oportet.  Quum  partes  per  quas  infans 
exire  debet,  sine  injuria  se  dilatari  sinunt,  mulier 
in  latere  sinistro  quam  proxime  ad  lecti  marginem 

c  ' 

locanda  est ;  genua  reducenda  abdomen  versus,  et 
per  culcitam  a  se  invicem  separanda  ;  manus  ope¬ 
rantis  oleo  bene  illita,  et  in  figuram  coniformem 
redacta,  in  os  externa  immittenda  est ;  et  quum  hoc 
rite- distensum  fuit,  tarde  ad  os  uteri  pervehenda, 
hoc  caute  omnino  et  lente  dilatandum  est,  ut  ma¬ 
nus  super  id  impactam  perveniat :  parum  interest 
an  ea  separetur,  donec  ad  marginem  ventum  sit, 
manusque  extra  membranas  intrudatur,  quae  qui¬ 
dem  membranae  ad  libitum  rumpantur,  an  substan¬ 
tiam  placentae  perforemus,  et  manum  recta  =ad 
ovum  dirigamus  ;  et  si  quidem  ratio  prior  spem 
foetum  servandi  meliorem  praestat,  tamen  ratio 
usurpanda  a  parte  majore  minore  ve  super  os  uteri 
impacta  pendebit. 

Manus  operantis  deinde  admodum  lente  per  la¬ 
tera,  crura  et  femora  foetus  pervehenda  est,  usque- 
dum  ad  pedes  ventum  fuerit,  qui  manu  firmiter 
prehensi,  motu  leni  imdulante  in  pelvim  deducen¬ 
di  sunt. 


I 

Jam  morari  decet,  donec  uterus  se  coritraliit, 
tunc  autem  pedes  ieniter  per  partes  externas  tra¬ 
here.  Partus  tum  quam  maxime  accelerandus  est,- 
si  modo  infantis  matrisque  saluti  respiciatur,  eadem 
ratione,  ac*  quando  artus  inferiores  manui  obstetri¬ 
cis  se  offerunt. 

Fluxus  sanguinis  semper  separationem  et  expul¬ 
sionem  placentae  comitatur  ;  sed  quae  effluit,  copia, 
in  diversis  fceminis,  sine  ullo,  quatenus  spectari  po¬ 
test,  effectu  in  compagine  universa,  admodum  va¬ 
riat.  In  exemplis  naturalibus  copia  sanguinis, 
quae  cum  placenta  exit,  ea  tantummodo  est,  quae 
tempore  separationis  vasis  uteri  inerat.  8i  vero 
uterus  non  contrahitur,  quamprimum  placenta  se¬ 
paratur,  sanguis  adhuc  in  ejus  cavum  effundetur, 
donec  vel  remedia  idonea  ad  contractionem  cien¬ 
dam  adhibeantur,  vel  aegra  conficiatur.  Aliquan- 

t 

do  Haemorrhagia  Uterina  admodum  insidiose  ag¬ 
greditur,  et'  lethalis  evadit,  etiamsi  nil  sanguinis 
se  extra  ostendat  ;  si  enim  postquam  foetus  exiit, 
placenta  aut  coagulum  in  ore  uteri  aut  vagina  viam 
obstruat,  etiamsi  quo  minus  profluvium  se  externe 

ostendat,  prohibetur,  tamen  intus  perstare  potest^ 
uterusque  cedere,  donec  plene  distendatur.  Indi¬ 
cium,  quod  primum  de  tali  casu  medicum  certiorem 
facit,  languor  est  et  defectio,  de  quibus  aegra  con¬ 
queritur  ;  vultus  pallescit,  atque  summam  anxie¬ 
tatem  demonstrat ;  manu  admota,  abdomen  am¬ 
plius  quam  ante  partum  etiam  distensum  inveni¬ 
tur  ;  artus  frigescunt ;  spirando  laborat,  convulse 
suspirat,  et  animam  effiat. 

H 

Si  talibus  in  exemplis,  antequam  collabatur 
aegra,  obstructio  tollatur,  et  contractio  uteri  exci¬ 
tetur,  multae  sanguinis  librae  ejicientur;  et  si  mulier 
superstiterit,  plerumque  diu  admodum  debilitata 
manet.  Ut  casus  istiusmodi  evitentur,  quando 
funis  umbilici  discinditur,  et  infans  nutrici  tradi- 
tur,  manus  medentis  abdomini  matris  admovenda 
est,  et  leniter  imprimenda,  donec  uterus,  quasi  in 
globum,  supra  pubem  contractus  sentiatur  :  fascia 
lata  deinde  sub  mulierem  circumferri  debet,  et 
adeo  stricte  spinulis  figi,  ut  quae  in  abdomine  con¬ 
tinentur  seque  et  firmiter  sustineat. 

In  aegris  quje  partubus  prioribus  Haemorrhagia 
Uterina  laborarunt,  aut  ubi,  ob  rationes  alias,  aspec¬ 
tumque  generalem,  torpor  uteri  hoc  tempore  ti¬ 
mendus  erit,  summis  viribus  laborandum  est  no¬ 
bis,  ut  evitetur.  Praeterea,  quod  manus  ac  fascia 
applicentur,  ubi  partus  naturalis  est,  et,  quamvis 
lente,  tamen  progreditur,  quodcunque  aegram  de¬ 
fatigare  aut  irritare  posset,  evitare  debet,  atque, 
ut  foetus  conatibus  uteri  solis  eliminetur,  sinere 
oportet.  In  haemorrhagia  ab  inertia  uteri  oriente, 
quum  profluvium  sanguinis  ingens  est,  praeter  ap¬ 
plicationem  fasciae,  manus  bene  oleo  illita  in  ute¬ 
rum  intromitti  debet.  In  memoria  autem-  tenen¬ 
dum  est,  manum  immitti  non  ut  placenta  evella¬ 
tur,  sed  ut  uterus  ad  contrahendum  stimuletur, 
ut  hic  eam  ipse  sejungat,  et  in  vaginam  expellen¬ 
do,  penitus  profluvium  sistat. 

Quamvis  plerumque  stimulus  utero  manu  per  os 
uteri  ineunte  datus,  ad  contractionem  ciendam 
sufficiat ;  attamen,  ubi  valde  iners  est,  necesse 
fiat,  postquam  manus  fuit  immissa,  pressuram  di¬ 
gitis  in  ejus  superficiem  internam  et  placentam 

facere,  itemque  aliquamdiu  in  ejus  cavo  movere, 
antequam  ad  contrahendum  perducatur.  Dum 
manus  in  utero  manet,  aer  recens  cubiculum  li¬ 
bere  intrare  ;  fomenta  frigida  hypogastricae  admo¬ 
veri  ^  aqua  frigida  in  faciem  spargi,  caput  humili- 

» 

ter  locari,  et  si  aliquid  in  ventriculum  ingeri  po¬ 
test,  spiritus  gallicus  cum  aqua  calida,  vel  spiritus 
adusti  haud  parce  dari  debent.  Frigoris  applica¬ 
tio  ad  femora  et  pubem,  sub  forma  glaciei,  nivis, 
aut  aceti  cum  aqua,  in  exemplis  Haemorrhagiae 
Uterinae  inertia  uteri  ortis,  laudata  fuit.  Applicatio 
spirituum*  ad  abdomen  illis  in  exemplis  utilis  re¬ 
perta  fuit ;  quippe  qui  evaporatione  subita  frigo¬ 
ris  multum  efficiunt,  cutemque  stimulant,  unde 
per  consensum  uterus  stimulari  censetur. 

Postquam  manus  fuit  immissa,  si  haemorrhagia, 
a  structura  placent®  mutata,  ej usque  adh®sione  ad 
uterum  morbosa,  profluere  comperitur,  pressura 
per  dorsa  digitorum  in  partem  adh®rentem  facien¬ 
da  est :  h®c  enim  separationem  adjuvat,  uterique - 
contractionem  ciet. 

Nulla  conamina  facienda  sunt,  ad  placentam  vi 
evellendam  ;  haec  enim  huic  visceri  laesionem  haud 
parvam  inferre  possent.  Quando  conatus  lenes  ad 
partem  placentae,  cujus  structura  mutata  fuit,  ex¬ 
trahendam  parum  sufficiunt,  quae  pars  jam  sepa¬ 
rata  est  submoveri  debet,  alteraque  relinqui  pro¬ 
cessu  putredinis  abjicienda. 

Ut  stimuletur  uterus,  et  hic  processus  adjuve¬ 
tur,  enemata  salina  subinde  adhibeantur.  Pars 
qu«  relinquitur  saepe  indicia  molestissima,  et  non- 
nunquam  per  effectus  suos  mortem  ipsam  inducit. 
Si  putrefactio  superveniat,  pars  materiae  putridae 
per  absorbentia  uteri  in  compaginem  generalem 
pervehi  queat,  febremque,  debilitatem  summam  et 
mobilitatem  magnam  efficere. 

Sanies  talibus  in  exemplis  vagina  effluens  sem- 
per  foetidissima  est  et  acerrima,  et  partes  quascun¬ 
que  tangit  excoriat.  In  regione  uteri  dolor  in¬ 
gens  et  teneritudo  sentiuntur,  quae  porro  aliquan¬ 
do  per  totum  abdomen  serpunt,  adeo  ut  aegrota 
pondus  stragulorum  lepti  kistinere  nequeat.  Ad 

irritationem  allevandam,  vires  sustinendas,  consti¬ 
tutionemque  universam  roborandam,  opium  per 
portiones  magnas,  cum  camphora  compositum, 
necnon  vini  copise  haud  parvae  debent.  Summa 
cura  cubiculum  aegrotantis  aere  recente  perflari, 
munditiesque  maxima  coli  debent.  Aliquod  mite 
vegetabile  astringens,  veluti  infusum  rosarum,  saepe 
in  vaginam  immittendum  est ;  partes  externae  in  ^ 
soluto  tenui  acetatis  plumbi  levandae ;  et  denique 

t 

alvus  rite  soluta  teneri  debet. 

t 

Sic,  dissertatione  prope  finita,  solummodo  insu¬ 
per  dicere  volo,  ut  quos  errores  in  hoc  conatu  ad 
Haemorrhagiam  Uterinam  describendam,  medicus 
expertus  inveniat,  exemplorum  hujus  morbi,  adhuc 
a  me  visorum  paucitati,  eos  attributurum  spero  ; 
quam  defectionem  diutior  experientia  emendet  j 
amore  medicinae  scientiae  jamjam  animus  meus  im¬ 
pletur,  et  vires  acquisiturum  eundo  expecto. 


FINIS. 


